Държавен вестник, бр. 98, 2003 г., стр. 63

Б Р О Й  98
Д Ъ Р Ж А В Е Н   В Е С Т Н И К
С Т Р .  63
Чл. 526. Алкохоломерите и ареометрите за
алкохол се пускат на пазара и/или в действие
след одобряване на типа и след първоначална
проверка.
Чл. 527. За одобряване типа на алкохоломе-
рите и ареометрите за алкохол се представят
три образеца.
Чл. 528. Първоначалната проверка се извър-
шва най-малко в 3 точки от обхвата на скалата.
Раздел XXI
Термометри, използвани при определяне на
алкохолна концентрация
Чл. 529. (1) Термометрите, използвани с
алкохоломерите и ареометрите за алкохол при
определяне на алкохолна концентрация, могат
да се вграждат или да са самостоятелни ус-
тройства.
(2) С алкохоломери и ареометри за алкохол от
клас I се използват метални съпротивителни тер-
мометри или стъклено-живачни термометри.
(3) С алкохоломери и ареометри за алкохол
от класове II или III могат да се използват вгра-
дени стъклено-живачни термометри.
Чл. 530. (1) Вграденият термометър трябва
да е градуиран през (0,1, 0,2 или 0,5) °С и не се
изисква да има скален знак за 0 °С.
(2) Дебелината на линиите не трябва да е по-
голяма от една пета от широчината на скално-
то деление.
(3) Минималната широчина на скалното
деление трябва да е:
1.  0,8 mm за термометри, градуирани през
0,1 °С и 0,2 °С;
2.  1 mm за термометри, градуирани през 0,5 °С.
Чл. 531. Съпротивителните термометри,
използвани самостоятелно с алкохоломери и
ареометри за алкохол от клас I, трябва да поз-
воляват температурата на сместа от вода и ал-
кохол да се определя с максимално допустима
грешка ± 0,10 °С.
Чл. 532. (1) Стъклено-живачните термомет-
ри, използвани самостоятелно с алкохоломери
и ареометри за алкохол от клас I, трябва да са
градуирани през 0,1 °С или 0,5 °С и да имат
скален знак за 0 °С.
(2) Минималната широчина на скалното им
деление трябва да е 0,8 mm.
(3) Дебелината на линиите трябва да е не по-
голяма от една пета от широчината на скално-
то деление.
Чл. 533. (1) Стъклено-живачните термомет-
ри, използвани самостоятелно с алкохоломери
и ареометри за алкохол от класове II и III, тряб-
ва да са градуирани през (0,1, 0,2 или 0,5) °С и
трябва да имат скален знак за 0 °С.
(2) Минималната широчина на скалното им
деление трябва да е:
1. 0,8 mm при термометри, градуирани през
0,1 °С или 0,2 °С;
2. 1,0 mm при термометри, градуирани през
0,5 °С.
(3) Дебелината на линиите не трябва да е по-
голяма от една пета от широчината на скално-
то деление.
Чл. 534. Максимално допустимите грешки на
вградените термометри трябва да са в границите:
1.  ± 0,1 °С, когато термометърът е градуи-
ран през 0,1 °С;
2.  ± 0,2 °С, когато термометърът е градуи-
ран през 0,2 °С или 0,5 °С.
Чл. 535. Максимално допустимите грешки
на съпротивителните и стъклено-живачните
термометри, използвани самостоятелно с ал-
кохоломери и ареометри за алкохол от клас I,
трябва са плюс/минус едно скално деление.
Чл. 536. Максимално допустимите грешки
на стъклено-живачните термометри, използва-
ни самостоятелно с алкохоломери и ареометри
за алкохол от класове II и III, трябва да са:
1.  ± 0,1 °С, когато термометърът е градуи-
ран през 0,1 °С;
2.  ± 0,2 °С, когато термометърът е градуи-
ран през 0,2 °С или 0,5 °С.
Чл. 537. Стъклено-живачните термометри,
използвани с алкохоломери и ареометри за
алкохол при определяне на алкохолна концен-
трация, се пускат на пазара и/или в действие
след първоначална проверка и не подлежат на
последващи проверки.
Чл. 538. Съпротивителните термометри,
използвани с алкохоломери и ареометри за
алкохол при определяне на алкохолна концен-
трация, се пускат на пазара и/или в действие
след първоначална проверка и подлежат на
последващи проверки.
Чл. 539. Грешката на термометри при про-
верка се определя най-малко в три точки от
обхвата на скалата.
Раздел XXII
Димомери
Чл. 540. (1) Димомерите са средства за из-
мерване, предназначени да определят димността
на отработените газове от моторни превозни
средства с дизелови двигатели.
(2) Димомерът измерва количеството свет-
лина, което попада върху приемник при про-
пускане на светлинен сноп през определен обем,
запълнен с изгорели газове на двигателя.
(3) Димомерите се състоят от:
1. измервателна сонда;
2. шлаух;
3. измервателна камера, състояща се от свет-
линен източник, приемник и устройство за пред-
пазване на оптиката от замърсявания;
4. неутрален оптичен филтър;
5. система за обработка на данни, за обработ-
ване на сигнала, показващо устройство и устройс-
тво за записване на резултатите от измерване.
Чл. 541. Светлинният източник трябва да е
от лампа с нажежена до бяло жичка с темпера-
тура в обхвата от 2800 К до 3250 К или със зеле-
на светлина от предавателен диод със спектра-
лен пик между 550 nm и 570 nm.